有留意Gameover又鐘意《Evangelion》嘅,可能留意倒凡係有關EVA嘅消息,編輯錢無義都一定衝出嚟報導,但今次點解由Reika寫呢?唔,講返段新聞先,之前《Evangelion》宣佈同PlayStation Home合作,推出綾波麗、碇真嗣同埋明日香嘅服裝下載,前兩個角色己經有得賣,第三彈嘅明日香就啱啱今日開始下載,服裝賣500円、假髮250円,唔貴吖,但係當你睇倒明日香個樣‥‥‥肥腫難分,唔係見倒套衫真係唔知佢係邊位,如果你睇完都決定下載,咁你真係嫁得過,因為外表對你嚟講就如浮雲。好嘞,咁你明點解錢無義唔寫啦‥‥‥
Fans還fans,都要講句公道說話,今次真係有啲過份。
呢個係chok咗少少,但靚仔咗,靚仔到唔認得。
遠睇咪幾好